นายดำรงค์ กล่าวว่า ทางผู้บริหารมีแนวคิดที่จะปรับโครงสร้างองค์กรใหม่ เนื่องจากมีขนาดใหญ่เทอะทะลำบาก แต่ยังไม่ได้คุยกันในรายละเอียด และยังไม่ชัดเจนว่ามีอะไรมาก ในมุมของสหภาพก็เห็นตรงกัน ส่วนเรื่องสวัสดิการนักบินนั้น สิทธิของพนักงานการบินไทยมีเหมือนกับองค์กรอื่น ทั้งภาคเอกชนและภาครัฐ และไม่ได้มากกว่า บางส่วนน้อยกว่า แต่คนทั่วไปจะมองเรื่องการใช้ตั๋วเครื่องบิน ซึ่งเป็นขวัญและกำลังใจพนักงานที่ทำงานในองค์กรนั้นให้จงรักภักดีกับองค์กร แต่ตั๋วเครื่องบินที่พนักงานการบินไทยได้รับ ไม่ใช่ว่าจะได้บินแน่นอน ต้องรอที่สะพานเทียบเครื่องบินว่าจะมีที่นั่งว่างหรือไม่ ถึงจะได้บิน ถ้าไม่ว่างก็อด ไม่ได้เดินทาง และยังต้องจ่ายค่าธรรมเนียม ค่าภาษีสนามบิน ไม่นับรวมตั๋วลดราคา  10  - 25 % พนักงานเป็นผู้รับผิดชอบ เมื่อโดยรวมแล้วเราไม่ได้มากกว่าที่อื่น ที่สังคมทั่วไปมองว่าการบินไทยอลังการ แต่ที่จริงผมว่าอเนจอนาถ ไปขอตั๋วขึ้นเครื่องบินการบินไทยเหมือนขอทาน ไปนั่งรอว่าเขาจะให้เราเมื่อไหร่